b'\n_START_ARTICLE_\nD-A-D\n_START_SECTION_\nHistorie\n_START_PARAGRAPH_\nBandet startet opp i 1982 i K\xc3\xb8benhavn under navnet \xc2\xabDisneyland After Dark\xc2\xbb. F\xc3\xb8rste besetning besto av Jesper, Stig, Peter og Stigs kj\xc3\xa6reste, Lene Glumer. Hun ble for\xc3\xb8vrig sparket etter debutkonserten i desember 1982. 3. mars 1984 kom Jespers yngre bror Jacob med i bandet p\xc3\xa5 en konsert, og ettervert ble han fast medlem._NEWLINE_Bandet ga ut debutalbumet Call of the Wild i 1986. De fikk s\xc3\xa5 internasjonalt gjennombrudd i 1989 med albumet No Fuel Left for the Pilgrims. Albumet ble bandets st\xc3\xb8rste suksess, og ga dem ogs\xc3\xa5 kontrakt med plateselskapet Warner Bros. for lansering i USA. Etter lengre tids fors\xc3\xb8k ga de opp \xc3\xa5 f\xc3\xa5 gjennombrudd i USA, og konsentrerte seg s\xc3\xa5 kun om det europeiske markedet.'